da da da da da da da da da da da da da da da da da da da da da da da da da da da da da da da da da da da da da da da en da da ilo es da en da da de sv en da en en da de en da
Guide: Undgå tinnitus med de rette høretelefoner - Widex
Undgå tinnitus med de mest høresikre hovedtelefoner
Det er ingen hemmelighed, at støjbetinget høretab kan opstå, hvis man lytter til høj musik over længere tid – men hvor højt er for højt?
Oprettet 08 september 2016 Opdateret 16 May 2022
Vi har fået svarene fra Tino Soelberg, Vice President of Product Development for SteelSeries, som er en global producent af gaming headsets.
SPM: Hvor meget er for meget, når det drejer sig om at lytte til musik via hovedtelefoner?
A:Der er mange forskellige faktorer, som spiller ind. Hvor længe du lytter, lydintensitet (type musik, talte ord, film) og ekstern støj, der gør, at man skruer højere op for lyden. Støjbetinget høretab kan være en lumsk tilstand, især når det gælder skader opstået som følge af langvarig udsættelse for lyd via hovedtelefoner.
Problemet ligger i at måle lydstyrken, og kroppen er desværre god til at modstå meget høje lydtryk uden umiddelbart at fortælle os, at der er noget galt. Den primære årsag til, at lyttere i alle aldre skruer op for lyden, er, at de vil blokere for distraherende baggrundsstøj. Det er derfor vigtigt at være opmærksom på niveauet af baggrundsstøjen.
SPM: Hvilke typer hovedtelefoner er bedst til dine ører og din hørelse?
A: Over-ear-hovedtelefoner fås generelt i to udgaver: åbne og lukkede.
Åbne hovedtelefoner forhindrer lyden i at blive for høj ved hjælp af perforerede ørepuder, der lader noget af lyden slippe ud. Det betyder dog, at brugeren er tilbøjelig til at skrue op for lyden i meget støjende omgivelser.
Lukkede hovedtelefoner har god udvendig lydisolering, der gør det muligt at kontrollere lydstyrken meget bedre, fordi baggrundsstøjen automatisk er mindre intens.
In-ear-hovedtelefoner har særdeles god udvendig lydisolering. Når de bruges ved en rimelig lydstyrke, er de et meget sikkert valg. Hvis de derimod bruges forkert, kan de medføre stor skade på ørerne.
SPM: Kan billige hovedtelefoner være mere farlige for din hørelse?
A: Prisen betyder noget, da de fleste hovedtelefoner af høj kvalitet testes meget grundigt og overholder strenge regler og standarder. Det er ikke altid tilfældet for billigere mærker. Et andet problem med billigere hovedtelefoner er, at du er nødt til at skrue op for lyden for at høre de finere detaljer, og det kan i sidste ende medføre støjbetinget høretab.
SPM: Er der regler for, hvor højt hovedtelefoner må lyde?
A: Ja og nej. Der findes regler for, hvor højt "mobile musikafspillere" må spille. Denne grænse følges ikke nødvendigvis, hvis du ikke bruger de hovedtelefoner, der følger med musikafspilleren. Nogle hovedtelefoner har en højere virkningsgrad end dem, der følger med, mens andre har en lavere virkningsgrad. Effekten kan være dramatisk. Selvom udviklingen hen imod mere regulering er god, er den stadig ikke skudsikker.
SPM: Hvilke 3 ting bør man gå efter ved køb af nye hovedtelefoner?
Komfort - Du kommer sikkert til at bruge meget tid i selskab med hovedtelefonerne, og hvis de sidder godt og komfortabelt, behøver du ikke skrue alt for højt op på grund af dårlig akustisk forsegling.
Lydkvalitet - Jo bedre lydkvalitet, jo mere vil du nyde dem. Du behøver heller ikke at skrue op for at høre detaljerne.
Påtænkt anvendelse - Sørg for, at valget af høretelefoner passer til den påtænkte anvendelse, uanset om du bruger dem på farten, derhjemme eller et støjende sted.
Høreapparater Høretab Videnskab Streaming i høreapparater Tinnitus
BRUGEN AF NATUREN OGNATURLIGE LYDE
Oprettet 06 April 2022
Widex har altid haft naturen og naturlige lyde som rettesnor...
Ved du hvor mange, der har et høretab på verdensplan?
Oprettet 24 August 2021 Opdateret 31 March 2022
Høretab er mere almindeligt, end hvad man lige skulle tro. O...
Hvorfor det er så vigtigt at beskytte din hørelse (og hvordan du gør det)
Oprettet 13 December 2019 Opdateret 31 March 2022
Høretab er en permanent tilstand, du ikke kan lave om på. De...